**ЈАВЕН ПОВИК**

до граѓански организации и фондации

за учество во изработка на Социјален план на Општина Аеродром

Општина Аеродром го почна процесот на изработка на Општински социјален план, кој ќе служи како основа за креирање на идната локална социјална политика. Тој опфаќа мапирање на социјалните проблеми и ранливите групи во општината, анализа на капацитетите и расположливите социјални услуги, како и утврдување на реалните и специфичните потреби за развој на социјални услуги во општината.

Главна цел на овој документ е да се согледа актуелната демографска и социо-економска состојба во општината како насока за да се креираат и поддржат локални социјални мерки и услуги што се засноваат и одговараат на потребите на жителите на општината.

За изработката на Социјалниот план покрај користењето на постојните административни извори на податоци, потребно е и детално идентификување на потребите на граѓаните од социјални услиги, поради што се повикуваат сите здруженијата на граѓани и фондации кои дејствуваат на територијата на Општина Аеродром и работат со лица во социјален ризик, да се вклучат во изработката на овој документ.

Ги повикуваме сите заинтересирани да дадат придонес кон:

1. Прибирање информации за податоци со кои располагаат здруженија на граѓани и фондации кои работат со лица во социјален ризик. Податоците може да се од сопствени извори обезбедени преку евиденции, мапирања, анализи и истражувања или обработени статистички податоци кои се однесуваат на специфична целна група.
2. Прибирање предлози за развој на социјални услуги пропишани во Законот за социјална заштита кои би можеле да се имплементираат во Општина Аеродром.

Заинтересираните граѓанските организации и фондации потребно е да бидат да се регистрирани како здружение или фондација во согласност со Законот за здруженија и фондации и да имаат претходно реализирани активности за надминување на социјални ризици или социјални услуги на територијата на општина Аеродром.

Предлог социјални услуги и податоци може да се достават најдоцна до 18.11.2022 година до 15:00 часот, по пошта на адресата на Општина Аеродром булевар „Јане Сандански“ број 109, Скопје или во Архивата на Општината од 08:30 до 15:00 часот.

Доставениот предлог да биде адресиран до Одделение за сојална заштита, заштита на деца и заштита и спасување на граѓани и да ги содржи податоците:

* име на граѓанската организација / фондација,
* потесна област на дејствување односно која категорија на лица во социјален ризик е опфатена во нивната работа,
* предлог социјални услуги,
* лице за контакт, телефонски број и меил адреса.